
# Мөхәммәт Мирза: «Синең дә бу мизгелдә...»

(ШИГЫРЬ)

Синең дә бу мизгелдә

Түгеләме яшьләрең?

Тоз йотып төшенерсең

Мәгънәсенә яшәүнең...

Белсәм дә Хак дөресен,

Фарыз бүген дәшмәвем...

Көтәсеңдер җавабым,

Өметең өзмисеңдер –

Зинһар, бимазаланма!

Иблиснең ялганыннан

Аклану эзлисеңдер –

Бу, ахыргы замана?!

Яшемә манып язам:

– Аһ, бу нинди бушану!..

– Амин! – дигәч, фәрештәң,

Иманыңа сыенып:

– Торып бас! – дип кушалу

Илһамланып һуш алу!..


Следите за самым важным и интересным в Telegram-каналеТатмедиа

## Нет комментариев
Мөхәммәт Мирза: «Синең дә бу мизгелдә...»